**Informatīvais paziņojums par personas datu apstrādi**

**(kapitālsabiedrības padomes locekļa amata kandidātu konkursa norises nodrošināšanai)**

Pārzinis personas datu apstrādei ir Rīgas pilsētas pašvaldība – RP SIA “Rīgas satiksme” kapitāla daļu turētāja pārstāvis un padomes locekļa amata kandidātu nominācijas (turpmāk – Konkurss) komisija, kā arī Rīgas domes Komercdarbības nodrošinājuma pārvalde, adrese: Rātslaukums 1, Rīga, LV-1539, tālruņa numurs: 670135767, elektroniskā pasta adrese: knp@riga.lv un Rīgas domes Personāla nodaļa, adrese: Rātslaukums 1, Rīga, LV-1539, tālruņa numurs: 67026373, elektroniskā pasta adrese: np@riga.lv. Personas datu aizsardzības speciālists ir Rīgas domes Datu aizsardzības un informācijas tehnoloģiju drošības centrs, adrese: Krišjāņa Valdemāra iela 5, Rīga, LV-1010, tālruņa numurs: 67012051, elektroniskā pasta adrese: dac@riga.lv.

Jūsu personas datu (vārds, uzvārds, personas kods, kontaktinformācija, informācija par izglītību un profesionālo darba pieredzi u.c. Jūsu pieteikumā sniegtā informācija, informācija no Uzņēmumu reģistra vestajiem reģistriem u.c. publiski pieejamajām informācijas sistēmām) apstrādes mērķis ir Konkursa norises nodrošināšana, tai skaitā, lai pārbaudītu Jūsu pieteikumā sniegto ziņu patiesumu, atbilstību Sabiedrības padomes locekļa amatam saskaņā ar Publiskas personas kapitāla daļu un kapitālsabiedrību pārvaldības likuma 37. panta noteikumiem un Konkursā izvirzītajām prasībām. Tiesiskais pamats Jūsu personas datu apstrādei ir pārzinim normatīvajos tiesību aktos noteikto juridisko pienākumu izpilde (Publiskas personas kapitāla daļu un kapitālsabiedrību pārvaldības likums, Komerclikums, likums “Par interešu konflikta novēršanu valsts amatpersonu darbībā” u.c.).

Personas datu saņēmēji: nominācijas komisija, Rīgas domes Komercdarbības nodrošinājuma pārvalde, Rīgas domes Personāla nodaļa un citas institūcijas un personas normatīvajos tiesību aktos noteiktajos gadījumos.

Jūsu personas dati tiks glabāti ne ilgāk kā 10 gadus no Konkursa rezultātu apstiprināšanas dienas. Jums ir tiesības pieprasīt pārzinim piekļūt Jūsu kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu minētajam lūgumam, likumā noteiktajos gadījumos lūgt Jūsu personas datu apstrādes ierobežošanu vai iebilst pret apstrādi, kā arī iesniegt sūdzību par nelikumīgu Jūsu personas datu apstrādi Datu valsts inspekcijā.